La campanya de prevenció solar estarà els dies 18, 20 i 21 de juliol a la platja de Gandia
12 juliol 2022

## La campanya de prevenció solar estarà els dies 18, 20 i 21 de juliol a la platja de Gandia12 juliol 2022Última actualització: 12 juliol 2022

![](../gestion/img/472f74d9f05d482c39c2709866a2174436614057fcdb689006ac50e36c288332.jpg)  
  

Durant els dies 18, 20 i 21 de juliol, la unitat mòbil de l'Associació Espanyola Contra el Càncer romandrà a la platja de Gandia amb motiu de la campanya de prevenció solar. Així ho han informat en roda de premsa la regidora de Sanitat i Polítiques Saludables, Liduvina Gil, i Maribel Codina, representant de l'AECC.

La campanya té com a objectiu la protecció, prevenció i informació sobre el càncer de pell. "Hem de conscienciar sobre la importància de prendre mesures respecte a l'exposició solar", ha destacat **Liduvina Gil**. L'edil ha informat que el 90% de les dones i el 74% dels homes pateixen d'algun melanoma al llarg de sa vida, per tant, "la detecció precoç és molt important per a millorar la xifra de supervivència".

La unitat mòbil estarà el dilluns 18 i el dimecres 20 a primera línia de platja (a l'altura dels carrers Illes Balears i Aragó, respectivament) i el dijous 21 de juliol al carrer Valldigna. "Aquest any tindrà com a novetat el repartiment de crema solar, gorres i samarretes per protegir-se i anar amb molta cura del Sol", ha conclòs **Maribel Codina**.

[Twittear](https://twitter.com/share)